पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । शहर में लकड़ी की कीमत अब पंजाब और हरियाणा के बराबर होगी। चंडीगढ़ में लकड़ी पर वैट 12.50 फीसदी है, जबकि पंजाब-हरियाणा में 5 फीसदी।
चंडीगढ़ में लकड़ी पर वैट ज्यादा होने से यहां लकड़ी का कारोबार लगभग ठप होकर रह गया था। लकड़ी के व्यापारियों ने प्रशासन से इसे कम करने की मांग की थी। प्रशासन ने अब इसे घटाकर 5 फीसदी ही करने का फैसला किया है। इससे लकड़ी के फर्नीचर सस्ते होंगे और बिल्डिंग कंस्ट्रक्शन भी सस्ती होगी।
प्रशासक को भेजा प्रस्ताव: चंडीगढ़ टिंबर मार्केट एसोसिएशन ने बीते दिनों फाइनेंस सेक्रेटरी वीके सिंह को वैट कम करने को लेकर ज्ञापन दिया था। फाइनेंस सेक्रेटरी के निर्देश पर एक्साइज एंड टैक्सेशन डिपार्टमेंट ने लकड़ी पर वैट कम करने की प्रक्रिया शुरू कर दी है। लकड़ी पर वैट कम करने का प्रस्ताव प्रशासक को मंजूरी के लिए भेजा गया है। असिस्टेंट एक्साइज एंड टैक्सेशन कमिश्नर नरेश दूबे के अनुसार प्रशासन शहर में लकड़ी पर वैट पंजाब और हरियाणा के बराबर करने जा रहा है।
चंडीगढ़ में लकड़ी पर वैट
ज्यादा होने से लोग बिल्डिंग कंस्ट्रक्शन के लिए भी पंजाब और हरियाणा से लकड़ी खरीद रहे थे। लकड़ी के कारोबारियों को बड़ा झटका तब लगा, जब हरियाणा ने 2009 में लकड़ी पर वैट 12.50 फीसदी से घटाकर 5 फीसदी
कर दिया।
जनवरी 2013 में पंजाब ने भी लकड़ी पर वैट 5 फीसदी किया। इससे चंडीगढ़ में लकड़ी की बिक्री लगभग बंद सी हो गई। अकेले सेक्टर 26 की टिंबर मार्केट में ही लकड़ी की दो दर्जन से अधिक थोक दुकानें हैं। चंडीगढ़ टिंबर मार्केट एसोसिएशन के प्रेसिडेंट उमेश सूद कहते हैं,
प्रशासन लकड़ी पर वैट कम नहीं करता तो उनकी तो कारोबार बंद करने की नौबत आ गई थी।
इंडियन टीक
3000 रुपए क्यूबिक फुट
225 रुपए प्रति क्यूबिक फुट ज्यादा चुकाना पड़ता है चंडीगढ़ में पंजाब-हरियाणा के मुकाबले
होलॉक वुड, असम
1400 रुपए क्यूबिक फुट
100 रुपए प्रति क्यूबिक फुट ज्यादा चुकाना पड़ता है चंडीगढ़ में पंजाब-हरियाणा के मुकाबले
रेड मेरांटी
900 रुपए क्यूबिक फुट
70 रुपए प्रति क्यूबिक फुट ज्यादा चुकाना पड़ता है चंडीगढ़ में पंजाब-हरियाणा के मुकाबले
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva mai_Deva awa_Deva awa_Deva bho_Deva awa_Deva awa_Deva npi_Deva awa_Deva awa_Deva zho_Hant eng_Latn